CELEX: 32016D0170
Language: sk
Date: 2016-02-05 00:00:00
Title: Vykonávacie rozhodnutie Komisie (EÚ) 2016/170 z 5. februára 2016, ktorým sa povoľujú metódy na určovanie tried kvality jatočných tiel ošípaných vo Fínsku [oznámené pod číslom C(2016) 658]

9.2.2016   
            
            
               SK
            
            
               Úradný vestník Európskej únie
            
            
               L 32/163
            
         VYKONÁVACIE ROZHODNUTIE KOMISIE (EÚ) 2016/170
   z 5. februára 2016,
   ktorým sa povoľujú metódy na určovanie tried kvality jatočných tiel ošípaných vo Fínsku
   
      
         [oznámené pod číslom C(2016) 658]
      
   
   (Iba fínske a švédske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 písm. p),
   keďže:
   
               (1)
            
            
               V oddiele B.IV bode 1 prílohy IV k nariadeniu (EÚ) č. 1308/2013 sa stanovuje, že obsah chudého mäsa sa na klasifikáciu jatočných tiel ošípaných musí odhadovať metódami na určovanie tried kvality povolenými Komisiou, pričom povoliť sa môžu len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy na určovanie tried kvality by sa mali povoliť, len ak neprekračujú maximálnu toleranciu štatistickej chyby odhadu. Táto tolerancia sa vymedzuje v článku 23 ods. 3 nariadenia Komisie (ES) č. 1249/2008 (2).
            
         
               (2)
            
            
               Rozhodnutím Komisie 96/550/ES (3) sa povolilo používanie troch metód na určovanie tried kvality jatočných tiel ošípaných vo Fínsku.
            
         
               (3)
            
            
               Fínsko požiadalo Komisiu, aby povolila nahradiť vzorec na odhad obsahu chudého mäsa používaný pri metóde „Hennessy Grading Probe 4 (HGP 4)“ a povolila jednu novú metódu „AutoFOM III“, ktorá by mala nahradiť v súčasnosti používanú metódu „Autofom“ na určovanie tried kvality jatočných tiel ošípaných na jeho území. Fínsko v protokole stanovenom v článku 23 ods. 4 nariadenia (ES) č. 1249/2008 predložilo podrobný opis skúšobnej rozrábky s uvedením zásad, z ktorých nový vzorec vychádza, výsledok svojej skúšobnej rozrábky a rovnice použité na odhad percentuálneho obsahu chudého mäsa. Fínsko tiež požiadalo Komisiu, aby do tohto rozhodnutia nezaradila metódu „Intrascope/Optical probe“, pretože táto metóda sa už nepoužíva.
            
         
               (4)
            
            
               Z preskúmania uvedenej žiadosti vyplynulo, že podmienky povolenia uvedených nových vzorcov a metódy na určovanie tried kvality sú splnené. Používanie uvedených vzorcov a metódy na určovanie tried kvality vo Fínsku by sa preto mali povoliť.
            
         
               (5)
            
            
               Zmeny prístrojov ani metód na určovanie tried kvality by sa nemali umožniť, kým ich Komisia vykonávacím rozhodnutím výslovne nepovolí.
            
         
               (6)
            
            
               Z dôvodov prehľadnosti a právnej istoty by sa malo prijať nové rozhodnutie. Rozhodnutie 96/550/ES by sa preto malo zrušiť.
            
         
               (7)
            
            
               Vzhľadom na technické okolnosti by sa pri zavádzaní nových metód a vzorcov mali od 1. februára 2016 uplatňovať metódy na určovanie tried kvality jatočných tiel ošípaných povolené podľa tohto rozhodnutia.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Podľa oddielu B.IV bodu 1 prílohy IV k nariadeniu (EÚ) č. 1308/2013 sa na určovanie tried kvality jatočných tiel ošípaných vo Fínsku povoľuje používanie týchto metód:
   
               a)
            
            
               prístroj „Hennessy Grading Probe 4 (HGP 4)“ a s ním súvisiace metódy odhadu podrobne opísané v časti I prílohy;
            
         
               b)
            
            
               prístroj „AutoFom III“ a s ním súvisiace metódy posudzovania podrobne opísané v časti II prílohy;
            
         Článok 2
   Zmeny povolených prístrojov alebo metód na určovanie tried kvality sa neumožnia, pokiaľ ich Komisia výslovne nepovolí rozhodnutím.
   Článok 3
   Rozhodnutie 96/550/ES sa zrušuje.
   Článok 4
   Toto rozhodnutie sa uplatňuje od 1. februára 2016.
   Článok 5
   Toto rozhodnutie je určené Fínskej republike.
   
      V Bruseli 5. februára 2016
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).
   
      (3)  Rozhodnutie Komisie 96/550/ES z 5. septembra 1996, ktorým sa povoľujú metódy na určovanie tried kvality jatočných tiel ošípaných vo Fínsku (Ú. v. ES L 236, 18.9.1996, s. 47).
   
      PRÍLOHA
      
         METÓDY NA URČOVANIE TRIED KVALITY JATOČNÝCH TIEL OŠÍPANÝCH VO FÍNSKU
      
      ČASŤ I
      
         Hennessy Grading Probe 4 (HGP4)
      
      
               
                  1.
               
               
                  Pravidlá stanovené v tejto časti sa uplatňujú, ak sa určovanie tried kvality jatočných tiel ošípaných vykonáva pomocou prístroja nazvaného „Hennessy Grading Probe 4 (HGP4)“.
               
            
               
                  2.
               
               
                  Prístroj Hennessy Grading Probe je vybavený sondou s priemerom 5,95 mm s priľahlou čepeľou so šírkou 6,3 mm, ktorá obsahuje fotodiódu (Siemens LED typu LYU 260-EO a fotodetektor typu 58 MR) a má operačnú vzdialenosť medzi 0 a 120 mm.
               
            
               
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Y = 67,091 – 0,566 × S1 – 0,381 × S2 + 0,078 × M
                  kde:
                  
                              S1
                           
                           
                              :
                           
                           
                              hrúbka chrbtovej slaniny (vrátane kože) v milimetroch, meraná 8 cm od stredovej čiary jatočného tela za posledným rebrom (medzi štrnástym rebrom a prvým bedrovým stavcom),
                           
                        
                              S2
                           
                           
                              :
                           
                           
                              hrúbka chrbtovej slaniny (vrátane kože) v milimetroch, meraná 6 cm od stredovej čiary jatočného tela medzi tretím a štvrtým rebrom,
                           
                        
                              M
                           
                           
                              :
                           
                           
                              hrúbka svalu v milimetroch, meraná 6 cm od stredovej čiary jatočného tela medzi 3. a 4. posledným rebrom.
                           
                        
            
               
                  4.
               
               
                  Vzorec platí pre jatočné telá s hmotnosťou od 50 do 120 kg.
               
            ČASŤ II
      
         AutoFOM III
      
      
               
                  1.
               
               
                  Pravidlá stanovené v tejto časti sa uplatňujú, ak sa určovanie tried kvality jatočných tiel ošípaných vykonáva pomocou prístroja nazývaného „AutoFOM III“ (plne automatické určovanie tried kvality jatočných tiel ultrazvukom).
               
            
               
                  2.
               
               
                  Prístroj je vybavený 16 snímačmi zabudovanými v zostave z nerezovej ocele. Merania, ktoré boli použité na modeloch, sa celkovo vyhodnotia a ich vlastnosti sú odvodené na základe dvoch vybraných priečnych rezov. Tieto dva vybrané priečne rezy majú na chrbte a na prieniku chrbta a stehna minimálnu hrúbku tuku. Prístroj vysiela zvukové vlny cez tkanivá. Ich odraz od kostí, svalov a tuku je konvertovaný na vnútorný obraz. Na základe tohto obrazu sa získa digitálny obraz a vykoná analýza údajov.
               
            
               
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  kde:
                  
                              R2P1
                           
                           
                              :
                           
                           
                              priemerná hrúbka kože.
                           
                        
                              R2P5
                           
                           
                              :
                           
                           
                              koža na vybranom mieste P2 v mm.
                           
                        
                              R2P10
                           
                           
                              :
                           
                           
                              minimálna hrúbka tuku v priečnom reze v mm.
                           
                        
                              R3P3
                           
                           
                              :
                           
                           
                              nameraná hrúbka mäsa vo vybranom bode MFT v mm.
                           
                        
                              R3P5
                           
                           
                              :
                           
                           
                              nameraná maximálna hrúbka mäsa v mm.
                           
                        
            
               
                  4.
               
               
                  Vzorec platí pre jatočné telá s hmotnosťou od 50 do 120 kilogramov.